Hun skal ha vært datter av kong Hypseus som var konge over det legendariske folket lapitherne som levde i Thessalia, og najaden Khlidanope. Dikteren Pindar (5. århundre f.Kr.) beretter at Kyrene en gang kjempet mot en løve som hadde angrepet hennes fars krøtter. Guden Apollon fikk se dette og forelsket seg i Kyrene. Han forførte henne og tok henne til Libya (den gang betegnelse for «Afrika»), grunnla en by der, byen Kyrene, og gjorde henne til dronning over byen. Kyrene fødte sønnen og halvguden Aristaios (Aristaeus) som ble udødeliggjort av Gaia.